
____.xx.2022 nr ____
Riigihanke „Narva linnas loomade varjupaigateenuse 
osutaja leidmine“ tingimuste kinnitamine ja kinnistu 
asukohaga A. Daumani 30, Narva, riigihankes edukaks 
tunnistatud pakkujale kasutusse andmine
1.  Asjaolud ja menetluse käik

Kinnistu asukohaga A. Daumani 30, Narva, katastritunnus 51104:001:0017, kinnistusraamatu registriosa number 87609, maa kasutamise sihtotstarve on üldkasutatav maa 100%, on Narva linna omandis. Aastatel 2020-2021 oli kinnistule püstitatud lemmikloomade varjupaiga hoone (ehitisregistri kood 121344436) suletud nettopindalaga 536,5 m². Kinnistule on samuti püstitatud abirajatised: prügimaja (ehitisregistri kood 220575615), kuivendusvõrk (ehitisregistri kood 220678029), drenaažtoru (ehitisregistri kood 220705953), kanalisatsioonitoru (ehitisregistri kood 221345599), veetoru (ehitisregistri kood 221345602), sademeveekanalisatsioon (ehitisregistri kood 221345605), piirdeaed (ehitisregistri kood 221348444), koerte jalutusväljak (ehitisregistri kood 221381852), piire (ehitisregistri kood 221381853). Eespool loetletud hoone ja rajatised on kinnistu asukohaga A. Daumani 30, Narva, olulised osad tsiviilseadustiku üldosa seaduse § 58 lõike 1 alusel ja tsiviilseadustiku üldosa seaduse § 53 lõike 2 järgi on Narva linna omandis. Kompleksi kasutamise eesmärgiks on lemmikloomade varjupaiga korraldamine.
2018. a Narva Linnavolikogu liikme Vladimir Tarahtini tehtud ettepanek „luua loomade varjupaiga Narvas“ (Narva Linnavolikogu 21.09.2018 kiri nr 2-21/9773) oli lisatud linna arengukavasse. Narva linna arengukavas 2008-2022 (muudetud Narva Linnavolikogu  20.09.2018 määrusega nr 16) oli kirjeldatud tegevus "loomade varjupaiga loomine" (arengukava lk 44 p 70) ilma summadeta. Narva linna arengukavas 2008-2023 (muudetud Narva Linnavolikogu 26.09.2019 määrusеga nr 20) oli kavandatud tegevus "loomade varjupaiga loomine" (arengukava lk 46 p 97) kokku summas 650 000 eurot. Narva Linnavolikogu 24.09.2020 määrusega nr 15 muudeti linna arengukava, täpsustades tegevusi, sh "Loomade varjupaiga loomine" (arengukava lk 46 p 85) kokku summas 1 013 000 eurot, millest linna osalus on 15 000 eurot.

Oli otsustatud ehitada varjupaiga hoone aadressil A. Daumani tn 30, Narva. Varjupaiga ehitustöödega alustati novembris 2020 ja lõpetati aastal 2021. Praegu kinnistule püstitatud hoone ja abirajatised on võetud kasutusse. Lemmikloomade varjupaik on varustatud linna eelarvest eraldatud rahavahendite arvel soetatud inventariga (inventari nimekiri on lisatud otsusele). 

Loomakaitseseaduse § 5 lõike 3 kohaselt korraldab kohaliku omavalitsuse üksus hulkuvate loomade püüdmist, pidamist, hukkamist ja korjuste hävitamist oma territooriumil. Aastal 2021 olid nende kohaliku omavalitsuse kohustuse täitmiseks Narva linna eelarvest eraldatud järgmised rahavahendid: hulkuvate loomade püüdmiseks: 18750 eurot ja veterinaarabi osutamiseks 11 600 eurot. 
Kaaludes kinnistul asukohaga A. Daumani, Narva, asuva lemmikloomade varjupaiga kasutamise viise ja uurides teistes linnades kohaldatavaid eespool nimetatud kohustuse täitmise viise, on leitud, et paremaks lemmikloomade varjupaiga kasutamise viisiks, tagamaks loomakaitseseaduse § 5 lõikega 3 ettenähtud kohustuste tätmist, on kontsessioonilepingu sõlmimisele suunatud riigihanke korraldamine. Tuleb võtta arvesse, et Narva linnas tegutsevad mittetulundusühingud, mis osutavad loomakaitseseaduse § 5 lõikega 3 kehtestatud teenuseid, spetsialiseeruvad peamiselt teenuste osutamisele hulkuvate koerte ja kasside suhtes. Kuid loomakaitseseadus nõuab, et kohalik omavalitsus tagaks ka teiste loomade püüdmist, pidamist, hukkamist ja korjuste hävitamist (v.a metsloomad). Lepingu täitja peab andma püütud loomad ja korjatud loomad, ulukid (v.a suurulukid: metssiga, karu, põder jne) ja linnud üle loomade varjupaika. 

Riigihanke tulemusel sõlmitava kontsessioonilepingu korral toimub operaatori leidmine hankemenetluse käigus. Riigihangete seaduse § 2 lõike 1 kohaselt tagatakse riigihanke korraldamisel kohaliku omavalitsuse rahaliste vahendite läbipaistvus, otstarbekas ja säästlik kasutamine, isikute võrdne kohtlemine ning konkurentsi efektiivne ärakasutamine. 

Narva Linnavalitsuse Linnamajandusamet on koostanud riigihanke alusdokumentide eelnõu, mis on lisatud käesoleva otsuse juurde manusena. Riigihange korraldatakse, lähtudes järgmistest lihtprintsiipidest: lemmikloomade varjupaiga kompleks antakse riigihanke tulemusel edukaks tunnistatud kontsessionäärile tasuta, kontsessionäär hakkab osutama konkreetseid teenuseid, sh loomade püüdmine ja majutamine, korraldab loomade steriliseerimise teenuse ja ravimise teenuse osutamist, võtab enda peale lemmikloomade varjupaiga kompleksi ja kinnistu territooriumi hoolduskulud. Narva linn katab kontsessionäärile loomade püüdmise ja pidamise kulud, samuti loomade ravikulud, steriliseerimise ja kastreerimise kulud selleks iga-aastaselt Narva eelarvest eraldatavate rahavahendite arvel. Üheaegselt on kontsessionääril õigus osutada lemmikloomade varjupaiga kompleksi ja inventari kasutades loomadega seotud teenuseid, teenides sellest tulu või annetuste ja kingituste arvel. 

Sellega tagab Narva linn loomakaitseseaduse § 5 lõikes 3 sätestatud kohustuste täitmise kohaliku omavalitsuse rahaliste vahendite läbipaistvuse, otstarbekuse ja säästliku kasutamise, isikute võrdse kohtlemise ning konkurentsi efektiivse ärakasutamise põhimõttest lähtudes. 

Kontsessioonileping sõlmitakse riigihanke korras edukaks tunnistatud kontsessionääriga viieks aastaks selleks, et tagada teenuse osutamise stabiilsus. Üheaegselt võib Narva linn igal aastal, lähtudes eelarve suurusest, otsustada, kui palju rahavahendeid eraldatakse loomakaitseseaduse § 5 lõikest 3 tulenevate kohustuste täitmiseks. 
2. Õiguslikud alused

2.1.
Kohaliku omavalitsuse korralduse seaduse § 22 lg 1 punkti 8 alusel kuulub volikogu ainupädevusse kohustuste võtmine kontsessioonikokkulepete alusel.
Arvestades eelpool toodut teeb Narva Linnavolikogu järgmise otsuse:
3. Otsus

3.1. Kinnitada otsuse juurde lisatud riigihanke “Narva linnas loomade varjupaigateenuse osutaja leidmine“ alusdokumentide tingimused.

3.2. Volitada riigihanke “Narva linnas loomade varjupaigateenuse osutaja leidmine“ läbiviimiseks Narva Linnavalitsuse Linnamajandusametit.

3.3. Lubada Narva Linnavalitsuse Linnamajandusametil teha riigihanke “Narva linnas loomade varjupaigateenuse osutaja leidmine“ alusdokumentides täiendusi ja muudatusi, mis ei muuda sisuliselt riigihanke põhitingimusi juhul, kui muudatuste ja täienduste vajadus tuleneb riigihanke seadusest või juhul kui alusdokumentide muutmine ja täiendamine tuleneb Riigihangete vaidluskomisjoni või halduskohtu jõustunud otsusest.

3.4. Anda riigihanke “Narva linnas loomade varjupaigateenuse osutaja leidmine“ edukaks tunnistatud pakkujale (kontsessionäärile) kasutusse kinnistu asukohaga A. Daumani 30, Narva, koos selle oluliste osadega ja lemmikloomade varjupaigas Narva linna eelarvest eraldatud rahavahendite arvel soetatud inventari riigihanke tulemusel sõlmitud kontsessioonilepingu alusel kontsessiooni lepingu kehtivuse ajaks.

3.5. Volitada Narva Linnavalitsuse Linnamajandusameti direktorit sõlmima riigihanke “Narva linnas loomade varjupaigateenuse osutaja leidmine“ tulemusel edukaks tunnistatud pakkujaga (kontsessionääriga) kontsessioonilepingut.

4. Rakendussätted
4.1.    Teha otsus avalikult teatavaks seadusega ettenähtud korras.
4.2. Käesolev otsus jõustub teatavakstegemisest.
4.3. Otsust võib vaidlustada Tartu Halduskohtu Jõhvi kohtumajas 30 päeva jooksul arvates otsuse teatavakstegemise päevast.

Vladimir Žavoronkov 
Narva Linnavolikogu

esimees
Lisad:  1. Narva lemmikloomade varjupaigas asukohaga A. Daumani 30, Narva, eelarvest
                eraldatud rahavahendite arvel paigaldatud inventari nimekiri;

2. Riigihanke “Narva linnas loomade varjupaigateenuse osutaja leidmine“ 
                alusdokumentide eelnõu 
